Krāslava (stacija)
Krāslava ir stacija dzelzceļa līnijā Daugavpils—Indra. Tā atrodas Krāslavas novada Ūdrīšu pagastā, Krāslavas stacijas ciemā. Stacija atrodas 4 km attālumā no Krāslavas pilsētas centra. No 2020. gada 13. decembra Krāslavas dzelzceļa stacija ir galapunkts pasažieru vilcienam Rīga—Daugavpils—Krāslava, kā arī no 2021. gada 16. decembra caur Krāslavu divreiz nedēļā kursē reiss Rīga—Daugavpils—Indra. Stacijā biļešu kase ir slēgta.